CELEX: 62018CN0419
Language: lv
Date: 2018-06-26 00:00:00
Title: Lieta C-419/18: Lūgums sniegt prejudiciālu nolēmumu, ko 2018. gada 26. jūnijā iesniedza Sąd Rejonowy dla Warszawy Pragi-Południe w Warszawie (Polija) – Profi Credit Polska S.A. w Bielsku Białej/Bogumiła Włostowska, Mariusz Kurpiewski, Kamil Wójcik, Michał Konarzewski, Elżbieta Kondracka-Kłębecka, Monika Karwowska, Stanisław Kowalski, Anna Trusik, Adam Lizoń, Włodzimierz Lisowski

26.11.2018   
            
            
               LV
            
            
               Eiropas Savienības Oficiālais Vēstnesis
            
            
               C 427/3
            
         
      Lūgums sniegt prejudiciālu nolēmumu, ko 2018. gada 26. jūnijā iesniedza Sąd Rejonowy dla Warszawy Pragi-Południe w Warszawie (Polija) – Profi Credit Polska S.A. w Bielsku Białej/Bogumiła Włostowska, Mariusz Kurpiewski, Kamil Wójcik, Michał Konarzewski, Elżbieta Kondracka-Kłębecka, Monika Karwowska, Stanisław Kowalski, Anna Trusik, Adam Lizoń, Włodzimierz Lisowski
      
      (Lieta C-419/18)
      (2018/C 427/04)
      Tiesvedības valoda – poļu
      
         Iesniedzējtiesa
      
      
         Sąd Rejonowy dla Warszawy Pragi-Południe w Warszawie
      
      
         Pamatlietas puses
      
      
         Prasītāja: Profi Credit Polska S.A. w Bielsku Białej
      
      
         Atbildētāji: Bogumiła Włostowska, Mariusz Kurpiewski, Kamil Wójcik, Michał Konarzewski, Elżbieta Kondracka-Kłębecka, Monika Karwowska, Stanisław Kowalski, Anna Trusik, Adam Lizoń, Włodzimierz Lisowski
      
      
         Prejudiciālie jautājumi
      
      
                  1)
               
               
                  Vai Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos (1) 3. panta 1. punktam, 6. panta 1. punktam un 7. panta 1. punktam un Eiropas Parlamenta un Padomes Direktīvai 2008/48/EK (2008. gada 23. aprīlis) par patēriņa kredītlīgumiem un ar ko atceļ Padomes Direktīvu 87/102/EEK (2), it īpaši tās 10., 14. pantam, 17. panta 1. punktam un 19. pantam, ir pretrunā tāds valsts tiesiskais regulējums, kas ļauj nodrošināt kreditora, kas ir pārdevējs vai piegādātājs, prasījumus pret aizņēmēju, kas ir patērētājs, ar neaizpildītu vienkāršo vekseli?
               
            
                  2)
               
               
                  Vai Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punkts un 7. panta 1. punkts ir jāinterpretē tādējādi, ka tie tiesai, kas izskata lietu procesā, par kuru ir runa pirmajā jautājumā, uzliek pienākumu pēc savas ierosmes pārbaudīt, vai līgumā, kurš ir saistības, kas izriet no vekseļa, pamatā, nav ietverti negodīgi līguma noteikumi, arī tad, ja prasītājs uzņēmums balsta savu prasījumu tikai uz no vekseļa izrietošu saistību?
               
            
         (1)  OV L 95, 21.04.1993., 29. lpp.
      
      
         (2)  OV L 133, 22.05.2008., 66. lpp.